nb en da nl ca da da de es da da da da da da da da da da sv da da da da da da da en da da da en id nb en da de en da da nb da de nb da da nb da da da da da da da da da nl da en da da es nl da
SALLING ROOFTOP KÅRET TIL EUROPAS BEDSTE ROOFTOP BAR | Salling Group
8.8.2022 09:12:19 CEST | Salling Group
Det anerkendte rejsemagasin Big 7 Travel har kåret Salling ROOFTOP som Europas bedste rooftopbar. Listen tæller de 50 bedste rooftop-seværdigheder på toppen af byerne i Europa, men Aarhus vinder med Sallings opsigtsvækkende rooftop, der slog dørene op i 2017. Kåringen giver Salling en uvurderlig blåstempling, der kan gavne hele Aarhusregionen og ikke mindst Danmark.
Med kåringen beskriver Rejsemagasinet Big 7 Travel Salling ROOFTOP som ”et utroligt og breath taking rooftop-rum med en fantastisk 360 grader udsigt, som er perfekt til afslapning og til at nyde en cocktail eller flere.”
Vinderen kåres efter sitets ranking-system, der sammenlægger data fra brugere af social media med redaktionens vurdering. Marianne Bedsted, direktør for Salling, udtaler omkring den flotte førsteplads:
”Vi er umådelig glade for kåringen. At blive kåret som den bedste i et selskab, der tæller internationale rooftopbarer fra både London, Island, Ibiza og Madrid er en stor anerkendelse. Alene i juli i år har vi haft 157.000 besøgende, og med denne kåring åbnes der jo op for et endnu højere tal i fremtiden, og det vil unægtelig også smitte af på Aarhus, de lokale butikker og turismen. Det er vi stolte af.”
Flotte besøgstal gør Salling ROOFTOP til dansk top-attraktion
Siden åbningen i 2017 har den spektakulære by-oase i april 2022 rundet mere end 4,5 millioner gæster og har lagt sig solidt på toppen af landets mest besøgte attraktioner og i fint selskab med store attraktioner som Tivoli og Legoland.
Tal fra Visit Aarhus fra maj måned vidner også om øget tilstrømning til hele region Aarhus, hvor overnatningstallet er steget 17,5% siden sammenlignet med maj 2019. Marianne Bedsted tillægger succesen de store visioner og det hårde arbejde:
”Vi ikke kun drømte, men arbejdede hårdt for, at Salling ROOFTOP skulle blive en besøgsværdig attraktion for både lokale, men også besøgende til byen og udenlandske turister. Det er klart, at vi med denne kåring og de enormt flotte besøgstal, vi har haft siden åbningen, med ro i sindet kan sige, at vores hårde arbejde har båret frugt. Men som åbningen af også den nye Salling ROOFGARDEN vidner om, så hviler vi ikke på laurbærrene, og forsætter med at udvikle,” fortsætter hun.
Salling ROOFTOP fik i sommeren 2022 en søsterattraktion, da Salling ROOFGARDEN åbnede endnu et ekstraordinært byrum med beplantning i særklasse, gang- og glasbroer og hotspots med kunstinstallationer og events, der ligeledes er en populær destination for lokale og turister.
Gæster, der lægger vejen forbi Salling ROOFTOP, kommer for at nyde udsigten, for at få en frokost, nyde en fyraftenscocktail eller underholdes af de koncerter og events, der løbende også afholdes på toppen af Aarhus.
Fakta om Salling ROOFTOP:
Åbnet i Aarhus i 2017
Opnåede en halv million besøgende på de første tre måneder og en million besøgende på under et år
Rundede i sommeren 2022 4,5 millioner gæster
Salling ROOFTOP åbnede ligeledes i 2018 på toppen af Salling Aalborg
Salling ROOFTOP Aarhus blev i sommeren 2022 nabo til søsterattraktionen Salling ROOFGARDEN, en 1400 m2 frodig oase tegnet af Henning Larsens Architects.
Salling ROOFTOP samt Salling ROOFGARDEN er gratis at besøge
Åbningstider for begge steder følger stormagasinets åbningstider
For mere information omkring kåringen kontakt Head of Marketing & Communications Birthe Wiberg Birthe.Wiberg@Salling.dk  mobil +4530237304
Link til Big 7 Travel-kåringen og sitets liste over Europas bedste rooftop-barer kan ses her: https://bigseventravel.com/the-50-best-rooftop-bars-in-europe/
Læs mere om Salling ROOFTOP og Salling ROOFGARDEN på salling.dk
Information om Salling Group
87 78 50 00https://sallinggroup.com/
Med kæder som føtex, Bilka, Netto, Salling stormagasiner og BR arbejder vi i Salling Group for at gøre hverdagen bedre gennem gode indkøbsoplevelser, muligheder for job i hele landet og lettere vej til en ansvarlig livsstil. Cirka 62.000 dedikerede kolleger i Tyskland, Polen og Danmark servicerer hver uge 10 millioner kunder.
Fordi vi er 100% ejet af Salling Fondene år, går en del af vores overskud tilbage til samfundet. Siden 2012 har Salling Fondene doneret mere end 1,8 mia. kroner til uddannelse, kultur, sport, socialt arbejde og andre gode formål.
Følg pressemeddelelser fra Salling Group
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Salling Group
Ordblindeprisen 2022: Her kan ordblinde folde deres talent ud5.10.2022 05:30:00 CEST | Pressemeddelelse
Detailkoncernen Salling Group modtager Ordblindeprisen 2022 for at gøre op med fordomme om ordblindhed, fokusere på styrkerne og for en målrettet indsats for at blive en læse- og skrivevenlig arbejdsplads for samtlige 44.000 medarbejdere i Danmark.
Invitation til pressen: Ordblindeprisen 2022 - Ordblindeforeningen og Salling Group inviterer til debat i Bilka3.10.2022 10:41:20 CEST | Pressemeddelelse
Ordblinde er generelt bedre til at kommunikere, løse komplekse problemstillinger, tænke innovativt, kreativt, visuelt og skabe relationer. Men ofte kommer fordomme og udfordringer til at stå i vejen for kompetencerne. Bliv klogere på ordblindhed og vær med til at debattere: Hvordan bliver arbejdsmarkedet bedre til at bringe ordblindes styrker i spil?
Ordblind: Salling Group får papir på at være læse- og skrivevenlig arbejdsplads30.9.2022 09:46:29 CEST | Pressemeddelelse
Vitec MV, der er specialiseret i læse- og skriveteknologi til bl.a. ordblinde, har udviklet en ny certificering, der sætter fokus på læse- og skrivevenligheden i danske virksomheder.
Billig, billigere, BASALT: Ny butikskæde er langt billigere end discount27.9.2022 20:30:00 CEST | Pressemeddelelse
Salling Group går med butikskæden BASALT til angreb på inflationen med markedets laveste priser på basale dagligvarer. Opskriften er at halvere omkostninger til energi og at reducere sortiment og åbningstid. Dermed får kunderne priser, der i gennemsnit er 15 procent under discount.
Usynlige handicaps: Fra 1. oktober kan du hente solsikkesnoren gratis i Bilka, føtex, Netto, BR, Salling, Carl's Jr. og Starbucks23.9.2022 05:30:00 CEST | Pressemeddelelse
Gør det usynlige synligt. Det er budskabet, når Salling Group som den første danske dagligvarekoncern træder ind i Solsikkeprogrammet og fra lørdag d. 1. oktober uddeler solsikkesnoren til medarbejdere og kunder med usynlige handicaps og diagnoser.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022